શીર્ષક: ગુજરાતમાં કરા સાથે કમોસમી વરસાદ, ખેડૂતોની ચિંતામાં વધારો\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ગુજરાતના બનાસકાંઠા, કચ્છ, જામનગર, પાટણ, રાજકોટ અને દ્વારકા જિલ્લામાં વરસાદી વાતાવરણ જોવા મળ્યું હતું.

આ ઉપરાંત બહુચરાજીમાં કરા વરસ્યા હતા.

પહેલાં અતિવૃષ્ટિ અને અરબ સાગરમાં એક પછી એક આવેલાં વાવાઝોડાંને કારણે ખેડૂતોને મોટાપાયે નુકસાન થયું છે.

ફરી એક વખત કમોસમી વરસાદને કારણે ખેડૂતોની ચિંતામાં વધારો થયો છે.

આ વરસાદને પગલે ચોમાસુ પાક બાદ શિયાળુ પાકને ભારે નુકસાન થવાનો ડર છે.

જોકે હવામાન વિભાગની આગાહી પ્રમાણે શુક્રવારે પણ સૌરાષ્ટ્ર અને ઉત્તર ગુજરાતના જિલ્લાઓમાં વરસાદી વાતાવરણ રહેશે.

CABના વિરોધમાં IPS અધિકારીએ રાજીનામું આપ્યું

લોકસભા બાદ રાજ્યસભામાં પણ CAB એટલે નાગરિકતા સંશોધન બિલ પાસ થઈ ગયું છે. આ બિલ પાસ થતા દેશમાં ઘણી જગ્યાએ વિરોધ જોવા મળી રહ્યો છે. 

આ વિરોધની વચ્ચે સમાચાર મળ્યા છે કે એક વરિષ્ઠ મુસ્લિમ IPS અધિકારીએ CABનો વિરોધ કરતા પોતાના પદ પરથી રાજીનામું આપી દીધું છે. 

એનડીટીવીમાં પ્રકાશિત અહેવાલ પ્રમાણે સ્ટેટ હ્યુમન રાઇટ્સ કમિશનમાં પદાધિકારી IPS અધિકારી અબ્દુર રહેમાને પોતાના પદ પરથી રાજીનામું આપ્યું છે. 

ટ્વિટર પર પોતાના રાજીનામાની તસવીર પોસ્ટ કરતા તેમણે લખ્યું કે 'આ બિલનો હેતુ દેશમાં ધર્મના આધારે ભાગલા પાડવાનો છે. 

તેઓ લખે છે, "આ બિલના કારણે મુસ્લિમ સમાજમાં ભય ફેલાયેલો છે. આ બિલ મુસ્લિમોને પોતાનો ધર્મ છોડી બીજો ધર્મ અપનાવવા મજબૂર કરે છે કે જેથી તેઓ પોતાની નાગરિકતા બચાવી શકે."

ધ હિંદુ સાથે વાત કરતા અબ્દુર રહેમાને જણાવ્યું, "આ બિલ ગેરબંધારણીય છે અને કાયદાના સમાનતાના અધિકારની વિરુદ્ધ છે."

તેઓ કહે છે, "સરકાર આ નિર્ણય લેતા પહેલાં વિપક્ષ સાથે વાત કરી શકતી હતી અથવા તો સંસદીય સમિતિની રચના કરી શકી હોત."

"તેઓ બુદ્ધિજિવીઓ સાથે વાત કરી શકતા હતા અથવા તો દરેક કૉમ્યુનિટીના સભ્યો સાથે વાતચીત કરી શક્યા હોત, પરંતુ તેમણે એવું કંઈ જ ન કર્યું."

ન્યૂઝ એજન્સી એ.એન.આઈના રિપોર્ટ પ્રમાણે, ઑક્ટોબર મહિનામાં રહેમાને સ્વૈચ્છિક નિવૃત્તિ (VRS) માટે અરજી કરી હતી, પરંતુ કેન્દ્રીય ગૃહ મંત્રાલયે તેમની અરજીનો અસ્વીકાર કર્યો હતો. 

ભારત-વેસ્ટ ઇન્ડિઝ ટી-20 સિરીઝ પર ભારતનો કબજો

બુધવારના રોજ મુંબઈના વાનખેડે સ્ટેડિયમમાં રમાયેલી સિરીઝની ત્રીજી તેમજ અંતિમ ટી-20 મૅચમાં ભારતને વેસ્ટ ઇન્ડીઝને 67 રનથી હાર આપી છે. 

આ જીત સાથે ત્રણ મૅચની સિરીઝ ભારતે 2-1થી જીતી લીધી છે. 

હૈદરાબાદમાં રમાયેલી પહેલી મૅચ ભારતે જીતી હતી, પરંતુ તિરુવનંતપુરમમાં...